倉頡中文輸入法

係由台灣人朱邦復喺1976年創製嘅中文輸入法，最初只有繁體中文版本，原名係「形意檢字法」，用嚟解決電腦輸入漢字嘅問題。1978年由中華民國前國防部長蔣緯國將軍同佢改名為「倉頡輸入法」。

朱邦復唔收分毫噉公開倉頡輸入法，令到電腦漢化有好大嘅進展。而家大部份嘅作業系統都附埋倉頡輸入法。佢係繁體中文使用地區用得最多嘅形碼輸入法。

而家最新嘅官方版本係第五代，另外有一啲民間嘅修改版。發明人後來亦基於呢個輸入法，另外製作咗一個「蒼頡檢字法」，用喺「倉頡系統」度。佢有啲部份同倉頡輸入法相似，但亦有唔少改變。

版本演進 

1977年，喺台灣發表第一代倉頡，根據一萬二千字嘅《國語辭典》設計嘅。
 1980年，發表第二代倉頡，只係執過第一代倉頡啲啲。
 1982年，發表第三代倉頡，係以《康熙字典》做範圍，揀咗其中嘅四萬字，係將第二代改良嘅成果。
 1985年，喺美國發表第五代輸入法同字形產生器，收咗大約六萬字，重增加一啲輔助字形同修正咗少少取碼。喺朱邦復工作室網站上嘅《第五代倉頡輸入法手冊》嗰本書入面有第三代、第五代改碼字嘅字碼對照表。

而家用得最多嘅係第三代倉頡。Microsoft Windows 95/98/Me/2000/XP 等作業系統之內嘅倉頡輸入法係第三代倉頡嘅改進版。Mac OS X 10.4 版就用倉頡第五代。而倉頡之友搞嘅倉頡第五代通用版、國際版同香港版就係用咗第五代倉頡。Linux 或者 Unix 嘅 X window 介面上嘅 gcin 輸入法程式，有得揀用倉頡第五代。由「面」、「非」呢兩字就可以分得出係第三代定係第五代倉頡：

取碼原則 
呢版只提供簡介，詳情可以睇。

中文字根據「由上而下，由左而右，由外而內」呢啲原則分拆成字型結構，跟住再用倉頡字母拼出嚟。鍵盤上「A」至「Y」鍵各代表一個倉頡字母，例如「A」係「日」、「N」就係「弓」。倉頡字母係主要字根，代表24個重要嘅中文字字型部件。每個倉頡字母都會根據外觀嘅形狀變化，衍生出一啲輔助字形。透過主根同輔根呢啲部件，就可以組成無限個漢字。

倉頡輸入法取碼時，要將一個漢字分爲字首同字身。一個漢字最少用一個碼輸入，最長係五個碼。好似噉：

例如：

倉頡字母分類 
「倉頡字母」分咗五大類，共26個倉頡字母，括號文字為相對鍵同讀音：
 哲理類：日、月、金、木、水、火、土
 筆畫類：竹、戈、十、大、中、一、弓
 人體類：人、心、手、口
 字型類：尸、廿、山、女、田、卜
 複合類：無論喺任何情況下，最多攞首尾兩碼，例如：門、鬥、目、阝、虍、隹等等
 特殊類：難，用於特定嘅形塊或部件，例如：臼，卍等等大約十幾種形塊或部件；重

頭24個倉頡字母重可以根據個樣再變化，衍生出「輔助字形」嚟辨別所有嘅中文字。例如：「水」衍生出「氵」；「手」衍生出「扌」；「中」衍生出「丨」；「弓」衍生出「亅」；「田」衍生出外圍嘅「囗」等等。詳情可以睇下。

擧個例，「妲」字由主根「女、日、一」組成，輸入時就要撳「女(V)、日(A)、一(M)」呢三個掣；「泗」字由輔根「氵、囗、」組成，由於「氵」隸屬「水」，「囗」隸屬「田」，隸屬「金」，輸入時就撳「水(E)、田(W)、金(C)」呢三個掣。

實際應用嗰陣，主根同輔根通常都會混用，例如「烟」字由主根「火」、輔根「囗」同主根「大」組成；「桐」由主根「木」、輔根「冂」同主根「一」、「口」組成；「銀」字由主根「金」、「日」同輔根組成。

其他特色

使用狀況 
臺灣：根據2011年波仕特嘅調查報告指出，臺灣使用倉頡輸入法嘅比例係9.9%。其他嘅有注音輸入法70%、嘸蝦米輸入法10.7%。
港澳：由於普遍市民唔識或者唔習慣注音同普通話拼音，而粵語拼音亦唔夠流行，所以好多人用以字形取碼嘅倉頡輸入法。香港雖然無全面統計數據，但係根據輸入法硏究者李祥喺2000年所講，香港使用者最多嘅輸入法係倉頡輸入法。嗰年年初，喺中文大學舉辦嘅研討會上，現場近三百名教師超過九成使用倉頡輸入法。而2001年「香港中學校際中文輸入大賽」度，1288人入面，有761人使用倉頡輸入法，其次爲速成輸入法，有317人人選用。其他輸入法都唔夠4%。

由倉頡衍生嘅輸入法

簡易／速成輸入法 
簡易輸入法，又叫做速成輸入法，係倉頡輸入法嘅簡化版。佢嘅拆字法同倉頡一樣，只係攞頭尾兩碼，所以一個中文字最長只有兩碼。呢個取碼法比較簡單，所以幾受初學者歡迎，但係用家要喺大量同碼字裏面揀要嘅字，令到輸入速度相對變慢晒。不過一啲人已經將數字碼嘅部份都死記落嚟，令到個輸入速度提升返。重有，因為輸入法好早期已經裝定喺視窗作業系統裏面，唔使再裝，係電腦裏面最常用嘅預設輸入法之一。後來微軟推出「新速成輸入法」，以大量詞庫以及智慧選字為基礎，自動幫使用者揀字，減輕使用者背候選字嘅負擔。Windows XP/Vista/7都已經裝定新速成輸入法。

快速倉頡輸入法 
快速倉頡輸入法，簡稱快倉，係麥志洪喺1987年改良倉頡輸入法而成嘅。

佢嘅特點係，可以當傳統倉頡輸入法使用，亦可以隨意隨時輸入快倉編碼嚟增加速度。

「快速倉頡輸入法」第六代係用GPLv3授權發放。

新倉頡輸入法 
新倉頡輸入法大約同Windows 2000一齊推出。佢無咩選字嘅麻煩，對一個熟手嘅打字員嚟講，可以完全唔使睇螢幕盲打，交畀系統自動分詞揀字。不過因為唔少人都唔慣新倉頡嘅盲打模式同冇關連嘅揀字，佢哋都唔多鍾意新倉頡輸入法，甚至無論點都要搵番以前嗰隻倉頡輸入法重新裝過。正因為咁，微軟喺後嚟嘅Windows XP裏面重保留咗舊版嘅倉頡輸入法。

大新倉頡輸入法 
大新倉頡輸入法打破咗TQC全球華人中文輸入法嘅新記錄──220字嘅輸入法，重快過嘸蝦米輸入法嘅最高記錄。特色係整體少咗取碼數、多咗六段簡碼、有幾種容錯碼、重覆字最佳化編排。係商業軟件。

朱邦復工作室
 倉頡輸入法專區
 倉頡之友。馬來西亞
 倉頡之友。香港
 倉頡輸入法介紹
 輸入法在綫
 大新倉頡輸入法官方網站
 自由倉頡2004

字形輸入法